എംഎല്എ യുടെ ഓണാഘോഷം ലക്കിടി പോളി ഗാര്ഡനിലെ അന്തേവാസികളോടൊപ്പം ഒറ്റപ്പാലം: ഒപ്പമുള്ളതാരാണെന്നൊന്നും അവര്ക്കറിയില്ലായിരുന്നു......... പതിവുള്ള പ്ലേറ്റിന് പകരം വാഴയിലയില് ചോറും കറികളും ലഭിച്ചതോടെ ആര്ത്തിയോടെ അവര് വാരിയുണ്ടു. തികച്ചും വേറിട്ടോരു ഓണസദ്യയായിരുന്നു അത്. വ്യത്യസ്തമായോരു അനുഭവവും.....ലക്കിടി പോളി ഗാര്ഡനിലെ ഭിന്നശേഷിക്കാരായ അന്തേവാസികള്ക്കൊപ്പമുള്ള ഓണാഘോഷം കെ.പ്രേംകുമാര് എംഎല്എയ്ക്കും പുത്തനുഭവമായി. നിയമസഭാ സാമാജികനായ ശേഷമുള്ള ആദ്യത്തെ ഓണമാണ് അദ്ദേഹത്തിനിത്. തിരുവോണം നാളില് ഇവര്ക്കൊപ്പമിരുന്നാണ് അദ്ദേഹം ഓണമുണ്ടത്. നൂറിനടുത്ത് വരുന്ന അന്തേവാസികള്ക്ക് തിരുവോണ സദ്യ നല്കാനുള്ള മുഴുന് ചിലവും അദ്ദേഹം തന്നെ വഹിച്ചു. പോളിഗാര്ഡന് നടത്തിപ്പുകാരനായ സിജു വിതത്തലിന്റെ മേല്നോട്ടത്തിലാണ് ബുദ്ധിമാന്ദ്യം സംഭവിച്ച ഇവരെ സംരക്ഷിക്കുന്നത്. ഓണസദ്യ നല്കിയതിന് എംഎല്എയ്ക്ക് അവര് നന്ദി പറഞ്ഞു. നിഷ്കളങ്കമായി പ്രാര്ത്ഥിച്ചു. നിറഞ്ഞ മനസോടെയാണ് പ്രേംകുമാര് പോളി ഗാര്ഡനില് നിന്നും പടിയിറങ്ങിയത്.